McDonald’s, Burger King ja monet muut pikaruokalat eivät lajittele roskiaan, ja syyllisiä ovat yhtiöiden mukaan asiakkaat

Lajittelua on kokeiltu monessa pikaruokaravintolassa vaihtelevin tuloksin.

Pikaruokaravintoloiden konsepti on tuttu ja yksinkertainen: hampurilainen naamaan, roskat pönttöön ja kohti seuraavaa määränpäätä. Helppoa, halpaa ja nopeaa.

Viime vuosina pikaruokaketjut ovat tosin alkaneet puhua myös vastuullisuudesta. Muovipillit ovat kadonneet tiskin taakse ja Mäkkäri ja Hese kilpailevat soijapihveillään vegaanien euroista.